text: Wellness for misbrugere
  10 oktober 2013 kl. 15.56
  Wellness er for alle - også for misbrugere. I dag blev der for første gang holdt Sundheds- og Wellness dag på Sønderborg Misbrugcenter. En arrangement som ca. 50 brugerne nød rigtig godt af.
  Susanne Thygesen har i mange år været alkoholiker. Og selvom hun ikke drikker mere, er der langt ind til kanten, når man har levet et liv helt ud i torvene.
  - Man glemmer det. Man tager ikke selv selv alvorligt, siger hun til TV SYD. Det er ikke noget, man tænker over det. Mange glemmer også at børste tænder eller at gå til tandlæge.
  
  forkælet
  Ca. 50 af Sønderborg Misbrugscenters brugere deltog i wellness-dagen. Dagen igennem har brugerne kunnet besøge 12 forskellige stande i huset, hvor frivillige har stået klar til hjælpe - og give brugerne den helt store tur.
  - Jeg er ikke så god til at sørge for, at jeg får den selvomsorg, jeg bør give mig selv, siger en af dem.
  - Man er gladere. Og man føler, at man er et menneske igen, noteres det.
  Misbrugscentret mener, at dagen har været en succes. Der arbejdes på, at wellness-dagen kan få flere efterfølgere.
  